stanford-oval/wikipedia huggingface dataset:
כפר ניעמה
הערות שוליים

↑  عدي الحنيني - עודאי חניני, أصل تسمية كفرنعمة - מקור השם כפר ניעמה, Palestine Remembered, 13 בנובמבר 2007
↑  ממלכת ירדן, מפקד האוכלוסין 1961, 1961
↑  aecid, פרופיל - כפר ניעמה
↑  , كفر نعمة - Kafr Ni'ma - כפר ניעמה, palestineremembered, 2007
1 2 3  عدي الحنيني עודאי אלחניני, الموقع الجغرافي لقرية كفر نعمة - מיקומו הגאוגרפי של כפר נעימה, Palestine Remembered, 2007
1 2 3  The Applied Research Institute – Jerusalem - ARIJ, Kafr Ni’ma Village Profile, ARIJ, 2012
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987007584324705171
כשהלכת

"כשהלכת" הוא סינגל שהוקלט על ידי הזמרת הישראלית שירי מימון. את השיר הוציאה ב-4 בפברואר 2008 לאור חברת התקליטים הליקון, כסינגל השני מתוך אלבומה השני של הזמרת, "רגע לפני ש...".
רקע וכתיבה

"כשהלכת" נכתב על ידי מימון בהתאם ללחן שחובר בידי חזי שקד. על הפקתו המוזיקלית היה אסף דר אחראי. השיר עוסק בכאב ובבדידות שחווה הדוברת לאחר פרידה מבחיר לבה. היא מתארת כיצד ויתורו על הקשר אירע בקלות מדאיגה. בנוסף, מתארת חלום על פיו יום אחד ירוצו השניים יחד כזוג בין שדה פרחים, כסמל לאהבה ולכמיהתה הרבה לחזרתו. עזיבתו משולבת בצער על כך שהוא לקח ממנה את האור והתקווה.
בחלק השני, הדוברת משתפת בתחושותיה הנוכחיות – היא מצאה אהבה חדשה, אך עדיין מתגעגעת לגבר שעזב. היא שומעת את קולו ואת הבטחותיו, על-אף שהוא איננו, וממשיכה לחכות וללחוש לו שיחזור. היא מביעה תקווה לחידוש הקשר, אך בד בבד מתמודדת עם הניגוד שבין אהובה העכשווי לבין הנוכחות המתמשכת של הגבר שעזב.
רקע וכתיבה > עטיפה

במרכז התמונה מופיעה מימון בתקריב של פניה, כאשר עיניה עצומות. שערה פזור ומעט מסתיר את פניה. התאורה בתמונה היא רכה ומעומעמת, והיא עצמה בשחור-לבן, דבר המדגיש את הדרמטיות והרגש שבה.
בחלק התחתון של העטיפה מופיע שם הזמרת "שירי מימון" בכתב לבן, ומתחתיו שם השיר "כשהלכת" יחד עם ציון אורכו, שלוש דקות ושלושים ושבע שניות. העיצוב הכללי משדר רגש עמוק של פרידה וגעגוע, שמתאים לאווירה ולנושא של השיר, כשהשימוש בגווני השחור-לבן מחזק את התחושה המלנכולית.
הצלחה מסחרית

ב-21 בפברואר 2008 הוצג כמועמד לכניסה למצעד הפזמונים השבועי של רשת ג'. שבוע לאחר מכן דורג במקום ה-12. ב-27 במרץ 2008 הגיע למקום הרביעי – מיקון השיא שלו במצעד. לבסוף, ב-5 ביוני יצא מהדירוג השבועי לאחר 12 שבועות צעידה רצופה.
"כשהלכת" נחל הצלחה גדולה גם במצעד השבועי של גלגלצ. הוא הופיע בו לראשונה במקום השישי – מיקום השיא שלו במצעד. ב-13 במרץ יצא מהדירוג לאחר שישה שבועות צעידה רצופה.
וידאו קליפ

ל"כשהלכת" לא הופק וידאו קליפ רשמי. אולם ב-21 במאי 2012 הועלה קטע אודיו רשמי שלו בערוץ היוטיוב של מימיון. נכון לספטמבר 2024 עומד מונה הצפיות של הקטע על 1.5 מיליון.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ישראל | רשת ג' | 4 |  |
|  ישראל | גלגלצ | 6 |  |
הערות שוליים

↑  מילות השיר, באתר שירונט
↑  המצעד השבועי של רשת ג' מתאריך 21 בפברואר 2008. פזמונט
↑  המצעד השבועי של רשת ג' מתאריך 28 בפברואר 2008. פזמונט
↑  המצעד השבועי של רשת ג' מתאריך 27 במרץ 2008. פזמונט
↑  כשהלכת – שירי מימון, יוטיוב, 21 במאי 2012
כשהכל יגמר

"כשהכל יגמר" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-2 בנובמבר 2020, על ידי חברת התקליטים ש. חדד הפקות בע"מ, כסינגל שלא מתוך אלבום. השיר היה לשירה הראשון של חדד, שלא יצא על ידי חברת התקליטים אבי גואטה הפקות בע"מ.
השיר הגיע למקום הראשון במדיה פורסט.
בחודש דצמבר השיר נכנס לפלייליסטים של התחנות רשת ג' וגלגלצ.
במצעד השנתי של mako ו-טיקטוק לשנת התשפ"א השיר הגיע למקום ה-23.
רקע וכתיבה

השיר נכתב על ידי אייל דביר, תמר יהלומי ויונתן קלימי והופק על ידי יהלומי וקלימי גם כן. השיר זכה להצלחה ארצית והפך לשירה הראשון של חדד שהצליח לכבוש את פסגת מדיה פורסט, מזה 3 שנים; ב-19 במרץ 2017, הצליח להיטה "היית איתה", לכבוש את הפסגה למשך שלושה שבועות רצופים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50,000 מיליון השמעות.
וידאו קליפ

הווידאו קליפ הרשמי של השיר פורסם ב-2 בנובמבר 2020. בתחילת הקליפ, ניתן לראות את חדד כשהיא נכנסת לתוך אולם בית הקולנוע של סינמה סיטי גלילות. בהמשך, היא מתיישבת כשהיא לבדה ומתחילה לשיר את השיר. לאורכו של הקליפ, מוצגים קטעי וידאו של מעריציה ולבסוף, ניתן לראות את הבת שלה.
נכון לנובמבר 2020, מונה הצפיות של הקליפ עומד על למעלה מחצי מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ישראל | מדיה פורסט ישראל | 1 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 2 בנובמבר 2020 | הזרמת מוזיקה • הורדה דיגיטלית | ש. חדד הפקות בע"מ |  |
כרמית תעשיות ממתקים

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 מייסדים:  לני סאקסטין
 תקופת הפעילות:  1973 (בשם "טעם ישראל") – הווה
 מיקום המטה:  פארק תעשייה ציפורית, נוף הגליל
 שליטה בחברה:  לני סאקסטין
 ענפי תעשייה:  מזון
 מוצרים עיקריים:  ממתקים, שוקולד, עוגיות, קרקרים
 שווי שוק:  61.6 מיליון ש"ח (10 באוקטובר 2024)
 הכנסות:  235 מיליון ש"ח (2023)
 רווח תפעולי:  11.9 מיליון ש"ח (2023)
 רווח:  521 אלף ש"ח (2023)
 הון עצמי:  72.9 מיליון ש"ח (2023)
 סך המאזן:  247 מיליון ש"ח (2023)
 יו"ר:  סאקסטין לני
 מנכ"ל:  מוטי כהן
 עובדים:  317 (2021)
  
 www.carmit.co.il
 
סמליל ישן של החברה שהיה בשימוש עד ל-2004
סמליל החברה בין 2004 ל-2023
כרמית תעשיות ממתקים היא חברה ציבורית ישראלית, העוסקת בייצור, פיתוח, שיווק, ייצוא וייבוא מוצרים מתוקים ומלוחים, בעיקר שוקולד, דברי מאפה, מרשמלו, ממרחים, מוצרי דרז'ה שהם מוצרים מצופי שוקולד וחטיפי הקפאה ומוצרי גרנולה לשוק המקומי ולייצוא.
היסטוריה > הקמת "טעם ישראל"

החברה הוקמה בשנת 1973 בשם "טעם ישראל" על ידי לאונרד (לני) סאקסטין, עורך דין שעלה מדרום אפריקה. סאקסטין שימש כעורך דין של קבוצת משקיעים שהקימה חנות פטורה ממכס בנמל התעופה בן-גוריון, בתמורה קיבל אחוזים בעסק. המשקיעים האחרים פרשו תוך זמן קצר וסאקסטין רכש את הבעלות המלאה. תחילה תוכנן למכור בחנות גבינות, אך הם לא זכו להצלחה, והוא החל למכור ממתקים. בשנת 1974 החל בייצור עצמי של דברי מתיקה אותם מכר בחנות לצד מוצרים של חברות אחרות.
בשנת 1975 הוקם מפעל ייצור בראשון לציון, לאחר שלחברה הצטרף לורנס גודמן, שגם עלה מדרום אפריקה, שם היה מהנדס כימיה שהתמחה במזון. החברה מכרה בעיקר בחנות בנתב"ג אך גם החלה לשווק את מוצריה ברחבי הארץ.
בשנת 1988, לאחר שפעלה כ-15 שנים, הפסידה החברה את הזיכיון לחנות בנתב"ג לטובת חברת עלית, שהציעה סכום גדול יותר עבור הזיכיון. בשלב זה החלה החברה בייצוא מוצריה. בין היתר החלה לייצא לאירופה, ארצות הברית ודרום אפריקה.
בשנת 1993, הונפקו מניות החברה בבורסה לניירות ערך בתל אביב.
בשנת 1994 רכשה "טעם ישראל" 34% ממניות רשת מסעדות המזון המהיר בורגראנץ', ובסוף 1997 מכרה אותם לחברת פז.
היסטוריה > רכישת כרמית

בשנת 1996 רכשה חברת "טעם ישראל" את חברת "כרמית" מחברת "אסם". "אסם" עצמה רכשה את החברה מקיבוץ מעלה החמישה שנה קודם.
חברת "כרמית" הוקמה ב-1964 על ידי הקיבוץ במטרה לגוון את מקורות הפרנסה שלו. תחילה ייצור סוכריות קרמל בידע צרפתי. בהדרגה הורחב קו המוצרים ובשנת 1979 נחנך מפעל חדש שהוקם בקיבוץ. לאחר הרכישה נסגר המפעל בקיבוץ מעלה החמישה וקווי הייצור עברו למפעל בראשון לציון.
בשנת 1998, רכשה החברה את מפעל "תופיני סער" מקיבוץ סער . המפעל ייצור ופלים ונסגר ב-2003.
בשנת 1999 שונה שם החברה ל"כרמית תעשיות ממתקים".
בשנת 2002 פרש לני סאקסטין מתפקיד המנכ"ל ובמקומו מונה ראל גודמן, בנו של לורנס גודמן.
היסטוריה > פרשת קדבורי

בדצמבר 2002, כרמית החלה לשווק את מוצרי התאגיד הבריטי קדבורי, יצרן השוקלד השני בגודלו בעולם, החברה אף הסבה את שמה ל"כרמית-קדבורי ישראל". בעת השקה הודיעה החברה כי היעד הוא להגיע לנתח של 12% משוק השוקולד עד תום 2004, ולתפוס 25% עד סוף 2005. היעדים שהציגה החברה נראו שאפתנים, בשוק הישראלי שלטה חברת עלית עם נתח של יותר מ-70%. ואכן, כרמית התקשתה להכניס את מוצרי קדבורי לקיוסקים, חנויות המכולת ורשתות השיווק, שרובן לא החזיקו את מוצריה עד אז.
בסוף פברואר 2003 פתח הממונה על ההגבלים העסקיים בחקירה נגד עלית, בחשד שהפעילה הסדרים כובלים נגד קימעונאים, למניעת הפצת שוקולד קדבורי בישראל. זאת לאחר שמידע שנאסף במחלקת החקירות של רשות ההגבלים העסקיים הצביע על חשדות, שנגעו למעורבותה של עלית בהסדרים כובלים ובעבירות של בעל מונופול. החקירה נסבה על הסדרים אליהם הגיעה עם קמעונאים שכללו מתן הנחות והטבות תמורת דחיקת וחסימת מוצרי השוקולד של קדבורי, ולבלום את התחרות שהחלה להתפתח עם הכנסת מוצרי קדבורי לשוק, בשלהי דצמבר 2002.
מחלקת החקירות של רשות ההגבלים טענה, כי יש ראיות לכאורה להגשת כתבי אישום נגד בכירים בעלית. אך המחלקה המשפטית החליטה להגיע לצו מוסכם בעניין, מתוך הערכה שלא תשיג ענישה פלילית. רונית קן, הממונה על רשות ההגבלים העסקיים, קיבלה את ההמלצה, והגיע בפברואר 2006 לצו מוסכם עם עלית. במסגרתו שילמה קנס של 5 מיליון שקל בתמורה לסגירת התיק. עם זאת במרץ 2005 הודיע המשנה ליועץ המשפטי לממשלה שיבדוק את ההסכם שנחתם עם עלית, והתיק נסגר לבסוף בתחילת 2007.
היסטוריה > פרשת קדבורי > מיתוג מחדש

בנובמבר 2004 ביצעה החברה מהלך מיתוג מחדש, שכלל כינוס מותגי החברה תחת שלוש מותגי-על - קטגוריית מוצרי ההתענגות תחת המותג "אגו", קטגוריית מוצרי הילדים תחת המותג "עולם הילדים" וקטגוריית המוצרים ללא סוכר תחת המותג "חופשי". במסגרת מהלך המיתוג עוצב מחדש לוגו החברה והושקה סיסמה חדשה לחברה, "כרמית – משהו מתוק". במהלך המיתוג הושקעו 2 מיליון שקלים.
בפברואר 2009 ביצעה החברה מהלך מיתוג נוסף, שכלל השקת מותג חדש לממתקי הילדים של החברה. במהלך זה הושקה דמותו של "לני איש הממתקים" - דמות מאוירת המופיעה בפרסומי החברה לילדים ועל מוצריה שנבנתה על בסיס לני סאקסטין, אשר עמד בראש החברה. לני איש הממתקים תואר על ידי החברה כ"חי ונושם ממתקים, ממציא, דינאמי נצחי, בעל מעוף וחזון, חייכן וטוב לב". במסגרת השקת דמותו של לני הושקה גם סדרת מוצרי הילדים החדשה של החברה תחת השם "ממתקי הקסם של לני", ודמותו הופיעה על גבי כל המוצרים בסדרה זו. הסדרה כללה שמונה קטגוריות מוצרים: סוכריות גומי, עוגיות, חטיפי שוקולד, אצבעות, עוגיות מצופות, מטבעות שוקולד, מרשמלו ולקקנים. במהלך המיתוג הושקעו 7 מיליון שקלים. כחלק ממהלך המיתוג מחדש שביצעה החברה ב-2023 הוסרה דמותו של לני ממוצרי החברה.
היסטוריה > פרשת קדבורי > תביעה אזרחית

בינואר 2010, הגישה כרמית תביעה בסך 22 מיליון שקל נגד קבוצת שטראוס ונושאי משרה בה, כולל מנכ"ל עלית לשעבר, גיורא בר דעה, בגין ניצול כוח מונופוליסטי בנוגע לפרשת קדבורי. הדיונים המשפטיים נמשכו כ-4 שנים, ובספטמבר 2014 הסתיימו בפשרה בה הסכימה שטראוס לשלם לכרמית 9 מיליון שקל.
היסטוריה > מעבר לפארק ציפורית

ביולי 2021, השלימה החברה את העתקת החברה מאזור התעשייה בראשון לציון לפארק תעשייה ציפורית שבגליל, לשטח שגודלו פי שניים משטחו של המפעל הקיים. עלות המעבר הוערכה בכ-80 מיליון שקל, שמתוכו תקבל החברה הטבות ומענקים בסך 20 מיליון שקל, מהאחר שהפארק הוא באזור עדיפות א'.
היסטוריה > רכישות ושיתופי פעולה

בדצמבר 2019 הקימה החברה את חברת בת בשם "כרמית מזון" אשר משמשת כמפעל לייצור מרשמלו וחטיפי הקפאה המשווקים באמצעות החברה.
מוצרים

שוקולד אגו - סדרת חפיסות שוקולד, הכוללת גם שוקולד ״פרימיום״ מריר באחוז 75%-80% מוצקי קקאו, המגיעה במגוון טעמים. תחת מותג ״אגו״ נמכרים גם שבבי שוקולד לבישול ולאפייה, ופלים ללא גלוטן, וכן מוצרי "אגו מיקס", נשנושי שוקולד בשילוב מאפה.
שלוקים וסטיקס - שלגוני קרח במארזים להקפאה ביתית במגוון גדלים וטעמים אהובים.
מיני קוקיס - קופסת עוגיות גדולה שבה נמכרות עוגיות בטעמים שונים: חמאה, קרמל, קוקוס וקינמון ושוקולד צ׳יפס.
עולם הממתקים של לני - מותג שמשלב בו מיני ממתקים, כמו: סוכריות טופי וסוכריות על מקל.
הערות שוליים

1 2 3 4 5  כרמית תעשיות ממתקים: נתונים כספיים באתר מאי"ה.
↑  נווית זומר, הצלחה ישראלית – 4 מיליון על מקל, חדשות 26 בינואר 1987
↑  מרתה מייזלס, שנה חדשה מתוקה, דבר, 3 בספטמבר 1975
↑  אסתר גולדברשט, יזמות, מעריב, 19 בספטמבר 1989
↑  אורי גינוסר, טעם ישראל יספק ידע למפעל ממתקים בגרוזיה, מעריב, 13 במרץ 1990
אורי גינוסר, הפולנים קונים מרשמלו בישראל, מעריב, 4 בדצמבר 1990
↑  שי שלו, ‏טעם ישראל תרשום רווח של כ-2.5 מ' ש' ממכירת חלקה בבורגר ראנץ', באתר גלובס, 7 בספטמבר 1997
↑  חבלי הלידה של "כרמית", על המשמר, 3 בפברואר 1965
↑  דליה שביט, כרמית: חיי הקיבוץ המתוקים, דבר, 22 בדצמבר 1983
↑  מאת אורה קורן, ‏כרמית-טעם ישראל רכשה את תופיני סער - ב-2.5 מיליון שקל, באתר גלובס, 20 ביולי 1998
↑  דוד חיון, ‏כרמית סוגרת את מפעל "תופיני סער" בתפן, באתר גלובס, 22 ביוני 2003
↑  ורד שרון-ריבלין, זהבה דברת, ‏טעם ישראל משנה את שמה ל"כרמית"; מחפשת משרד פרסום בינוני, באתר גלובס, 14 ביולי 1999
↑  ורד שרון-ריבלין, ‏לני סאקסטין, מנכ"ל כרמית פורש; ראל גודמן מתמנה במקומו, באתר גלובס, 17 במרץ 2002}
ורד שרון-ריבלין, ‏מנכ"ל כרמית קדבורי ראל גודמן פורש על רקע חילוקי דעות עם היו"ר, באתר גלובס, 23 באוקטובר 2003
↑  ורד שרון-ריבלין, ‏קדבורי, מקבוצת קדבורי שוופס, נכנסת לארץ; צפויה להפוך שותפה בכרמית, באתר גלובס, 4 בנובמבר 2002
ורד שרון-ריבלין, ‏קדבורי תשקיע 4.5 מיליון דולר בהחדרת מוצריה לישראל, באתר גלובס, 17 בדצמבר 2002
↑  מאת איילה צורף, קדברי מגיעה לישראל; היעד - 25% משוק השוקולד, באתר הארץ, 17 בדצמבר 2002 
כרמית תעשיות ממתקים חתמה על הסכם הפצה בלעדי בישראל למוצרי Cadbury-Trebot-Basset, באתר TheMarker‏, 8 בדצמבר 2002
↑  גולן פרידנפלד, ‏כרמית מחקה מלאים של קדבורי במיליוני שקלים; הפסידה ברבעון 5.5 מיליון שקל, באתר גלובס, 3 בדצמבר 2003
↑  אמיר הלמר, רשות ההגבלים סיימה לחקור חשדות כי עלית ניסתה למנוע חדירת שוקולד קדבורי לשוק; ראיות כבדות לביצוע עבירות, באתר TheMarker‏, 27 באוגוסט 2003
↑  אורה קורן, כרמית מתנגדת לצו המוסכם בין רשות ההגבלים העסקים לשטראוס עלית בעניין קדבורי, באתר TheMarker‏, 5 באפריל 2006
הדס מגן, ‏שטראוס-עלית תשלם קנס של 5 מיליון שקל במסגרת צו מוסכם בפרשת קדבורי, באתר גלובס, 28 בפברואר 2006
↑  איילה צורף, פרשת עלית-קדבורי לא הסתיימה: המשנה ליועמ"ש תבדוק את כשרות העסקה שבה עלית תשלם 5 מ' ש' בתמורה לסגירת התיק, באתר הארץ, 1 במרץ 2006
↑  אורנה יפת, חברת כרמית מבצעת מהלך מיתוג מחדש, באתר ynet, 23 בנובמבר 2004
↑  דוד מרחב, מיתוג מחדש של חברת הממתקים כרמית, באתר News1 מחלקה ראשונה, 24 בפברואר 2009
↑  עמית בן-ארויה, כרמית תובעת 22 מיליון שקל מקבוצת שטראוס: עלית מנעה את כניסת מוצרי קדבורי לשוק המקומי, באתר TheMarker‏, 31 בינואר 2010
↑   יסמין גואטה, אורה קורן, ההגנה של שטראוס: מותר למונופול להוריד מחירים, מוצרי קדבורי יקרים, באתר TheMarker‏, 19 בינואר 2014
 אורה קורן, "בחצי חינם טענו שעלית שילמה להם כסף כפיצוי על אי-הכנסת קדבורי לחנויות", באתר TheMarker‏, 20 באפריל 2014
↑   אורה קורן, פשרה בפרשת קדבורי: שטראוס תשלם לכרמית 9 מיליון שקל, באתר TheMarker‏, 7 בספטמבר 2014
↑  שני מוזס, ‏מפעל כרמית יעבור לגליל ויקבל מענקים של עד 20 מ' ש', באתר גלובס, 15 באפריל 2018
| --- | --- |
בקרת זהויות :  NLI: 987011343154205171 
מדפים עם מוצרי קדבורי
דמותו של "לני, איש הממתקים" שהייתה בשימוש על מוצרי החברה בין 2009 ל-2023
לנקה רוטמן

| --- | --- |
אין תמונה חופשית
 לידה:  28 במרץ 1929 קישקונפלדיהאזה, הונגריה 
 פטירה:  27 בנובמבר 2008 (בגיל 79) Lidingö församling, שוודיה 
 מדינה:  שוודיה 
 בן או בת זוג:  Sivar Arnér 
 פרסים והוקרה:  מדליית הנסיך אויגן (1991) 
 
לֶנְקֶה רוטמן (בהונגרית: Rothman Lenke; קישקונפלג'האזה, 23 במרץ 1929 – לידינגה, שוודיה 27 בנובמבר 2008) הייתה מורה, מאיירת, אמנית, סופרת יהודיה-שוודית ילידת הונגריה
קורות חיים

לנקה רוטמן נולדה במשפחה יהודית. במלחמת העולם השנייה גורשה למחנה ריכוז בגלל מוצאה היהודי. היא שרדה את השואה ונלקחה ישר לשוודיה לריפוי בבמחלתה הקשה מהמחנות. היא למד אמנות בסטוקהולם וברוונה. בתחילה יצרה ציורים וגרפיקה ולאחר מכן פסיפסים, שטיחי קיר (מרבדי קיר אלה ארגה ב-Handarbetets Vänner Textil Art Association שהיא אגודת האומנות לטקסטיל בסטוקהולם). בשנת 1972 נולדו האיורים מעשה ידיה של רוטמן לשיריה של נלי זק"ש, משוררת זוכת פרס נובל. רוטמן הייתה חברה באקדמיה השוודית המלכותית לאמנויות יפות (Royal Swedish Academy of Fine Arts) מאז 1976. בשנים 1980–1981 יצרה תפאורה למחזה "פסחא" של יוהאן אוגוסט סטרינדברג עבור "התיאטרון המלכותי הלאומי של סטוקהולם". בשנת 1991 קיבלה את אות פרינס אויגן על שם הנסיך אויגן, דוכס נרקה (Prins Eugen av Sverige). משנות ה-80 של המאה ה-20 ואילך, בנוסף לציורי הפאנל, הקולאז'ים הפכו למרכזיים באמנותה. היא גם פרסמה כסופרת את מחשבותיה והגיגיה שהתמקדו באנשים. רוטמן חזרה לביקורים בהונגריה מאז 1986.
ספריה

איכות חיים, אהוס, 1980
בסדר לא ניו יורק, אהוס, 1984 (תיעוד מצולם)
רגן, סטוקהולם, 1989 (בעברית: גשם, 2005)
שטיגן, 2001
לקריאה נוספת

עלון קישקונפלדיהאזה 26 במרץ 2009, עמוד 5 (שנתון 18)
Artportal.hu
http://www.eladomakonyvem.hu/antikvarium.php?id=54886%5B%5D
לוטרות

.
| לוטריות |
| --- | --- |
 לוטרה אירופית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
תת־משפחה:: לוטרות
שם מדעי
 Lutrinae ‏בונפרטה, 1838

לוטרות (שם מדעי: Lutrinae) הוא שמה של תת-משפחה במשפחת הסמוריים, הכוללת 13 מינים של יונקים מימיים, הניזונים מדגים ורכיכות, וכן מחסרי חוליות אחרים, דו-חיים, ציפורים ויונקים קטנים.
29 במאי 2024 נחגג כיום הלוטרות העולמי.
מחזור החיים

משך ההריון של הלוטרות הוא 60–86 יום. את הגורים מגדלת רק האם, והאב אינו משתתף בגידולם. הגורים יונקים מאימם חלב. הנקבה מגיעה לבגרות מינית בערך בגיל שנתיים, והזכרים בגיל שלוש שנים. בגיל חודש יכולה הלוטרה הצעירה לצאת מן המאורה, ובגיל חודשיים היא יכולה לשחות. הלוטרה נשארת עם האם והאב עד לגיל שנה בערך. אורך החיים של הלוטרות כ-16 שנה.
מאפיינים

ללוטרות גוף צר וארוך, וגפיים קצרות יחסית עם כפות קרומיות. לרוב יש להם טפרים חדים, ולכל המינים, מלבד לוטרת הים, יש זנב ארוך ושרירי. אורכו של הבוגר במינים השונים נע בין 60 ל-180 ס"מ, ומשקלם בין 1 ל-45 ק"ג. הלוטרה חסרת הטופר האסייתית היא הקטנה ביותר, ולוטרת הים ולוטרת הענק הם המינים הגדולים ביותר. בעבר היו מינים גדולים יותר מהסוגים מגלנהידריס, סיאמוגל והגדול ביותר, האנהידריודון שהגיע לאורך 2 מטרים ולמשקל 100–200 ק"ג והיה הסמור הגדול מעולם.
ללוטרות יש פרווה פנימית רכה ומבודדת, המוגנת על ידי שכבה חיצונית של שיער. השיער לוכד שכבת אוויר השומרת על הלוטרה יבשה וחמה מתחת למים. הפרווה של הלוטרה היא הצפופה ביותר בבעלי החיים. בכל סמ"ר יש כ-200 אלף שערות.
לוטרות רבות חיות במים קרים, ויש להם חילוף חומרים גבוה, המאפשר להם לשמור על חום הגוף. הלוטרה האירופית חייבת לאכול כ-15% ממשקל גופה מדי יום, ולוטרת הים 20-25%, בהתאם לטמפרטורה. רוב מיני הלוטרה צדים 3–5 שעות ביום, ואמהות מניקות צדות עד 8 שעות ביום.
דגים מהווים מרכיב עיקרי בתזונה של הלוטרה, לעיתים קרובות בתוספת צפרדעים, סרטני נהרות וסרטנים. יש לוטרות שהתמחו בפתיחה צדפות (כלוטרת הים הנעזרת באבנים), ואחרות יצודו יונקים קטנים או ציפורים. התלות בטרף גורמת ללוטרות להיות פגיעות מאוד לתופעות של דלדול במאגרי המזון.
הלוטרות פעילות מאוד, רודפות אחרי טרף במים או על מצע הנהר, קרקעית האגם או קרקעית הים. רוב המינים חיים לצד מים, אבל נכנסות אל המים רק לצורך ציד או מעבר מרחקים, ומבלות את שאר הזמן על היבשה, על מנת לשמור על הפרווה מלספוג מים. לוטרות הים הן מימיות וחיות באוקיינוס במשך רוב חייהם.
הלוטרות הן חיות שובבות, ואפשר לעיתים קרובות למצוא אותן משחקות. מינים ביולוגיים שונים נבדלים במבנה החברתי שלהם: חלק מהלוטרות הן מתבודדות, ואחרות חיות בקבוצות, העשויות להיות גדולות למדי.
מיון

בתת-משפחה זו ישנם שבעה סוגים ב-13 מינים:
| שם | שם מדעי | תמונה | משקל | אורך |  |  |  |  |  |
| --- | --- | --- | --- | --- | --- | --- | --- | --- | --- |
סוג: לוטרה חסרת-טופר
| לוטרה חסרת-טופר אפריקאית | Aonyx capensis |  | משקל: 10–36 ק"ג | 113–163 ס"מ |  |  |  |  |  |
| לוטרה חסרת-טופר קונגולזית | Aonyx congicus |  | משקל: 14–34 ק"ג | 50–83 ס"מ |  |  |  |  |  |
| לוטרה חסרת-טופר אסייתית | Aonyx cinerea |  | משקל: 1–5.4 ק"ג | 70–100 ס"מ |  |  |  |  |  |
סוג: לוטרת ים
| לוטרת ים | Enhydra lutris |  | משקל: 22–45 ק"ג | 1.2–1.5 מ' |  |  |  |  |  |
סוג: לוטרה מנוקדת צוואר
| לוטרה מנוקדת-צוואר | Hydrictis maculicollis |  | משקל: 3–6.5 ק"ג | 95–105 ס"מ |  |  |  |  |  |
סוג: לוטרת נהר
| לוטרה צפון אמריקאית | Lontra canadensis |  | משקל: 5–14 ק"ג | 66–107 ס"מ |  |  |  |  |  |
| לוטרה דרום אמריקנית | Lontra provocax |  | משקל: 5–10 ק"ג | 1–1.2 מ' |  |  |  |  |  |
| לוטרה נאוטרופית | Lontra longicaudis |  | משקל: 5–15 ק"ג | 90–150 ס"מ |  |  |  |  |  |
| לוטרה ימית | Lontra felina |  | משקל: 3–5.8 ק"ג | 83–113 ס"מ |  |  |  |  |  |
סוג: לוטרת ענק
| לוטרת ענק | Pteronura brasiliensis |  | משקל: 26–32 ק"ג | 1.5–1.7 מ' |  |  |  |  |  |
סוג: לוטרה חלקת פרווה
| לוטרה חלקת-פרווה | Lutrogale perspicillata |  | משקל: 7–11 ק"ג | 59–64 ס"מ |  |  |  |  |  |
סוג: לוטרה
| לוטרה אירופית | Lutra lutra |  | משקל: 7–12 ק"ג | 57–95 ס"מ |  |  |  |  |  |
| לוטרה יפנית | Lutra nippon |  | משקל: 7-12 ק"ג | 65-80 ס"מ |  |  |  |  |  |
| לוטרה שעירת-אף | Lutra sumatrana |  | משקל: 5–5.9 ק"ג | 51–81 ס"מ |  |  |  |  |  |
הערות שוליים

↑  Wildlife Friends Foundation Thailand (2024-05-28), World Otter Day 2024, נבדק ב-2024-05-29
ראו גם

סמוריים
יונקים מימיים
לוטרה צפון אמריקאית
לוטרה אירופית
לוטרה חסרת-טופר אסייתית
לוטרת ים
איור של לוטרה טורפת סלמון
לוג'ה דיי מרקטו נואובו

| --- | --- |

 מידע כללי
 סוג:  מבנה אדריכלי 
 כתובת:  פירנצה/העיר העתיקה 
 מיקום:  העיר העתיקה פירנצה 
 מדינה:  איטליה 
 הקמה ובנייה
 תקופת הבנייה:  ?–1551
 תאריך פתיחה רשמי:  1551 
 יוצר:  אנדראה דל ורוקיו 
 אדריכל:  Giovanni Battista del Tasso 
 סגנון אדריכלי:  אדריכלות הרנסאנס 
 קואורדינטות:  43°46′12″N 11°15′15″E﻿ / ﻿43.76999167°N 11.25429444°E﻿ / 43.76999167; 11.25429444
 he
 
לוג'ה דיי מרקטו נואובו (באיטלקית: Loggia del Mercato Nuovo) היא לוג'יה, בפירנצה.
היסטוריה

הלוג'ה נבנתה באמצע המאה השש עשרה בלב פירנצה סמוך לפונטה וקיו בניצוח האדריכל והפסל ג'ובאני בטיסטה דל טאסו.
הלוג'ה נבנתה במקור לשם מכירת משי, מוצרי מותרות וכובעי קש, אך היום משמשת בעיקר לממכר מוצרי עור ומזכרות.
בגומחות הפינתיות התכוונו להציב פסלים של אנשי פירנצה אבל בפועל רק שלושה פסלים נקבעו במהלך המאה השמונה עשרה: מיקלה די לנדו שהנהיג במאה הארבע עשרה את מהפכת סורקי הצמר, ג'ובאני וילאני היסטוריון ומדינאי מן המאה הארבע עשרה, וברנארדו צ'ניני צורף פסל ומדפיס מן המאה החמש עשרה .
מוקד תיירותי בפאת הכיכר הוא פורצ'לינו - מזרקת חזיר הבר של פירנצה, קיימת מסורת נפוצה של שפשוף אפו של פורצ'לינו והכנסת מטבע לפיו עד לנפילתו אל כיוון זרימת המים עם הבעת משאלה.
במרכז הלוג'ה ממוקמת אבן לציון מקום הענשת פושטי רגל על ידי שבירת ספסל המסחר שלהם, נוהג זה יצר בשפה האיטלקית את המונח "פשיטת רגל" (Bancarotta) ומשם בשפות אחרות.
גלריה

העתק פורצ'לינו - מזרקת חזיר הבר של פירנצה מאת פייטרו טאקה
פסל ג'ובאני וילאני
פסל מיקלה די לנדו
פסלי מיקלה די לנדו וברנארדו צ'ניני
אבן במרכז הלוג'ה לציון מקום הענשת פושטי רגל על ידי שבירת ספסל המסחר שלהם.
כיווניות (ביולוגיה)

בביולוגיה, כיווניות (באנגלית: Directionality) היא האוריינטציה הכימית של חד-גדיל של חומצות גרעין.
טבעת של חד-סוכר מסוג פורנוז, ובה הפחמנים מסומנים לפי השיום המוסכם. קצה 5' נמצא למעלה וקצה 3' למטה. זהו הכיווניות בו רוב התהליכים הביולוגיים מתרחשים.
בחומצות הגרעין המרכיבות גדיל DNA או RNA יש חד-סוכר טבעתי המכיל 5 אטומי פחמן. לפי המוסכמה לשיום אטומי הפחמן המרכיבים את הטבעת, פחמן מספר 3 ופחמן מספר 5 משמשים לחיבור נוקליאוטידים שונים. לפחמן מספר 3 (מכונה גם קצה ה-3 פְּרַיְם, ומסומן 3') קשור אטום חמצן, בעל אלקטרון זמין ליצירת קשר עם אטומים נוספים. לפחמן מספר 5 (מכונה גם קצה ה-5 פְּרַיְם, ומסומן 5') קשורה קבוצת זרחן, שדרכה ניתן ליצור קשר עם אטומים נוספים. בכדי לאפשר זיווג בסיסים, ב-DNA דו-גדילי שני הגדילים יהיו בכיווניות הפוכה, דבר החיוני לשעתוק ולשכפול. ברירת המחדל המקובלת בתחום הוא להציג כל מולקולה חד-גדילית בכיווניות של 5' ל-3'. כאשר נעשה שימוש בכיווניות הפוכה, הדבר מסומן בבירור.
בתאים חיים, חומצות גרעין יכולים לעבור סינתזה רק בכיווניות של 5' ל-3', מכיוון שאנזימי הפולימראז משתמשים באנרגיה הנוצרת מביקוע שלוש קבוצות הזרחן בקצה 5' לחיבור נוקליאוטיד בעל קבוצת זרחן אחת להידרוקסיל בקצה ה-3' באמצעות קשר פוספודיאסטרי.
שעתוק יכול להתבצע משני הגדילים של ה-DNA, בכיווניות הפוכה, כך שאנזים ה-RNA פולימראז מסנתז בכיווניות של 5' ל-3' ללא תלות בגדיל העובר שעתוק. מולקולת ה-RNA שנוצרה תעבור תרגום בכיווניות של 5' ל-3'.